
Fratelui meu Laurentiu 

20.000 


20.000 de mii de macete şi tunuri 
toate hăcuind, hăcuind neîncetat 
viata mea: o bucată acolo, o alta aici 
oraşele şi graniţele lumii stau toate ca la dentist 
zburând peste ele: anii mei/durerile mele 
si numai din când în când 

cât o bulă de săpun 
strălucind 

cineva sau ceva din vreun loc 
m-a recunoscut trecând. 

sus-jos/jos-sus 


nu fără o anumită ciudă acum 

îmi amintesc cum reuşeau în copilărie 

să mă amuze destul de uşor 

tot felul de prostii. 

una dintre cele mai teribile si 

5 

mai ruşinoasă totodată 

era plăcerea cu care ore în şir chinuiam 

o maimuţă din plastic, 

pe care cu ajutorul unor beţe tot din plastic 

o făceam să culiseze fără oprire 

de-a lungul unei rigle scurte: 

sus-jos, jos-sus 

sus-jos, jos-sus 

Azi, după 43 de ani 

nu ştiu de cine ar trebui să-mi fie 

mai multă greaţă sau milă, 

dar observându-1 pe Dumnezeu cum şi cu ce se joacă 
sunt mai mult decât convin s 
că are parte 

sau s-a condamnat singur 
la o copilărie total nefericită. 

psalm întru iubirea cărţilor 


Fericit cel care singur găsindu-şi calea 

prin labirintul cărţilor nu s-a ispitit 

şi nici nu s-a zidit, înafară sau înăuntru de sine, 

sufletul lui un ciulin pândit de vânturile pustiirii lumeşti 

nu s-a semeţit oriunde a poposit 

iar gândul şi inima lui s-au hrănit mereu din smerenie 

fără să sluţească pe alţii 

ori pe el însuşi. 

Fericit apărătorul cărţilor, 
cel care le-a adăpostit 
şi cel care a plecat cu trupul lovit 
în căutarea lor, 

Fericit cel care nu a vândut 
cărţile sale ori cărţile fraţilor săi, 
care a lucrat la cărţile altora 

ori le-a tipărit 

Fericit e cel care dă de veste. 

Fericit cel care a flămânzit pentru carte 
ori care a murit din iubire pentru ea 
cel care a însetat şi cel care a plâns pe fila ei 
pentru că Domnul nu-1 piere niciodată 
pe cel care cu El citeşte-mpreună. 

Fericit cel care l-a cunoscut pe David 
Fericit cel care l-a cunoscut pe Iona 
Fericit cel care l-a cunoscut pe Iacob 
Fericit cel care l-a cunoscut pe Moise 
Fericit cel care l-a cunoscut pe Isus 
şi pe Maica Lui 

Fericit cel căruia toate vorbinduise 
lui i se vorbea cu o singură carte. 

Fericit. 

taxidermie 


Numai munţii au mai rămas 

să tremure ca plopii 

în umbra omului. 

în rest totul s-a desăvârşit ceas, 

în deplină lumină, 

până la epuizare şi dizolvare. 

Călcând prin măruntaiele sale de paie 
ca printr-un parc, toamna, 
ca printr-un morman de frunze moarte, 
nimic nu-mi mai aminteşte de cel care a fost, 
de arcuirea şi de tinereţea sa 
din anii '60-70, 

poate numai carcasa şi eticheta, 
şi foarte puţin din blană: 

"Umanitate" 

atunci atât de triumfător definită, 

un animal încă viu, 

lipsit acum de orice însemnătate, 

un exponat închis 


într-un muzeu 
al stintelor naturii. 

Câţiva, dintre cei puţini plecaţi în cosmos, 
reîntorşi, mai povestesc acasă celor mici, 
tot felul de legende: 

"Cum, de acolo, de la mii de kilometri distanţă, 
privit în ochi 

bătrânul animal ar da semne de viaţă." 

... deşi nu suntem cununaţi cu popă 


mi s-a spus că scriu prea repede 

ori că sunt deja prea bătrân pentru atâtea volume 

că e mai bine: mai rar, mai rar şi mai drăguţ 

...ca prietenia, că oricum totul e o zeamă şi nimeni 

nu te-ntreabă când taci, nici când vorbeşti, 

si cel mai nimerit ar fi să intru cu totul în vacantă, 

să las mai curând să treacă un timp, o vară mi se spune, 

ori un cincinal fără-de-pereche, 

ca să pot gândi altcumva şi puternic - 

că în proză lucrurile stau altfel 

(ce să mai vorbim de teatru) 

apoi azi se publică oricum "mult, prost şi de către orişicine" 
iar poezia la români se cultivă cu tona 
si se vinde cu suta de grame 
dacă nu în farmacii cu linguriţa. 

Oh! şi viaţa e, nu-i aşa, ALTCEVA!, 

trebuie să fie mai mult de atât 

şi în plus poate trăi şi fără poezie 

cum am trăit eu după crăciun 

cu numai 7 poeme şi fără ţigări 

...ea mai mult plecată, eu mai mult pe acasă... 

de mă tem că la vară 

vom intra amândoi direct în concurs- 

la corabia cu ochii scoşi- 

privind cotele dunării în continuă scădere, 

iar până la iarnă nu va mai fi mult 

şi avem toate şansele- chit că nu suntem cununaţi cu popă- 
să "vărsăm r încă vreo două poeme şi atât, 
alea mari si de final 

şi apoi uşurel, tăcuţi, să ne ducem şi noi 
spre bucuria prietenilor noştri mincinoşi, 
pentru că nu-i aşa? 

azi oricum se spune şi se publică mult, prost şi de către orişicine 
iar în proză lucrurile stau altfel, cu totul şi cu totul altfel, 
mult mai puternic, 

...ce să mai vorbim de teatru. 

tuturor 


Am vrut să scriu un singur poem pentru toţi oamenii, 

Unul singur, sincer şi absolut (fireşte) 
pentru care 
fiecare cititor 

şi-ar fi putut vârî mâna şi inima-n foc. 

Şi l-am început cu un cuvânt cu litera "a" 

După care am privit versul aşa frânt pe hârtie şi imediat m-am temut 
Din cauza acelui cuvânt si al acelei litere 

cel puţin doi oameni din secolul trecut 
au fost ucişi. 

Ce ar spune despre poemul meu rudele lor? 

Atunci am încercat un cuvânt cu litera "b" 

Şi pentru o clipă am crezut că e bine 

Până când mi-a răsărit în minte imaginea literei "b" din cuvântul 
bolşevic 

Nu era oare şi ea aceeaşi literă? 

Enervat şi exasperat am încercat până aproape de lăsarea întunericului, 
câte un cuvânt pentru fiecare literă şi oră, 
dar toate în final mi s-au arătat 
la fel de vinovate. 

Şi pentru că-mi era, recunosc, 
oarecum milă de timpul meu 

am refuzat să-l mai arunc şi pe acesta la coşul de gunoi. 
Aşadar, rămâne acesta să fie poemul meu 
dedicat tuturor! 

Unul prin care am încercat 
să nu irosesc nimic. 

am îndrăznit din nou 


iarna întotdeauna am o problemă gravă, 
îmi revine ca o boală în ianuarie, 
mai ales după petreceri: GRIJA 
(grijania ei!) 

de a-mi ascunde cumva de lume 
şi urmele şi scârba. 

De sărbători, evident, 

mă vizitează vecinii (nu toţi), luminile-s aprinse 
şi cinstit, atunci, eu beau cu şi mai mare poftă, 
tăifăsuiesc, oameni intră, oameni pleacă, 
e pace! 

Numai sufletu-mi parcă-i căzut de pe altă lume 
şi-mi şade-n gât ca pe jăratec. 

N-ascultă de mine 
şi doar năuc mă strigă: 

"Hai să mergem în grădină! 

Hai, să ne ascundem Emanuel faptele, 
poemele, gândurile, tristeţea 
- îmi spune mincinosul 
Hai, să le-ngropăm la toate urmele 

şi copiii ăia cărora le-am ucis amândoi, mama! " (ticălosul!) 

...şi totul mi se trage numai de la ea, 
aici m-a prin s blestemăţia 

în dialectica ei ascunsă 
si-n misticismul unei lumi 

ascunsă numai şi numai de cuvinte, 
asta chiar că mă înnebuneşte de-a dreptu' 
şi nu mai pot vedea lucrurile cum mi-ai dorit 
AŞA CUM LE-A FĂCUT MAMA LOR BUNĂ 
si de aceea ucid! si de aceea tot ucid! 

încă din copilărie 

şi-n stânga şi-n dreapta 

cu entuziasm şi cu patimă 

atâtea cuvinte cât pot 

însă tot îmi mai scapă, 

şi cu trupurile lor de ecou şi de piatră 

rămân să-mi ascundă în continuare 

lumea de lume. 

Dar şi când ucid, dar şi când îmi scapă 
în inimă mea tot nu se face dreptate! 


... iama întotdeauna am problema asta gravă, 
mai ales in ianuarie îmi revine GRIJA 
ca o boală 

după petreceri (grijania ei!) 
de a-mi ascunde cumva de lume 
si numele si scârba. 

Şi aş vrea să amnc peste 

bord T0 TTTTTTTTTTTTTTTTTTTTTTTTTT 

TOTTTTTTTTTTTTTTTTTTTTTTTTTTT, fără să mă uit 

şi să nu-mi mai simt disperarea asta 

pe care singur nu pot să mi-o înghit: iubirea de oameni! 


"Hai să ne ascundem Emanuel faptele, 

poemele, gândurile, tristeţea 

Hai, să le-ngropăm la toate urmele 

şi copiii ăia cărora le-am ucis amândoi, mama! " 


Şi în final am îndrăznit. 

şi din nou în pământ am îngropat 

tot ce am ucis... în anul din urmă. 

N-am mai aşteptat aministia guvernului 

şi urmărindu-mi numai plăcerile şi vina 

ca un hoţ m-am strecurat în trupul de zăpadă al grădinei mele 

si sub meditaţia ei de iarnă cu mâini tremurânde, 

atent să nu mă vadă nimeni, 

ca un rinocer am săpat culcuş 

pentru fiecare dintre orfanii bebeluşi. 

Of! cum peste trupurile lor 
umflate de-acum de lapte şi smirnă 
cu mâinile astea cu care vă scriu 
singur am tras ţărână şi din nou, ţărână. 

Somn uşor, le-am spus, 
scumpele mele, iubitele mele icoane! 

Vouă vă cer îndurare! 

Eu sunt cel care urmărind o iluzie, 

printre cuvinte...v-a ucis mama. 
Să cresteti mari si să vă răzbunaţi 

5 5 5 5 

ca într-o altă viată: 

5 

....la primăvară! 

culorile vii 


întotdeauna culorile vii locuiesc 
numai formele mici 
cum e cazul ochiilor tăi 
sau a buzelor tale aşteptând 
si tremurând sub lună 

ca liniile de înaltă tensiune murmurând 
în apropierea 

unor nesfaşite câmpuri de mine. 

E război, e pace? nu ştiu 
şi nici pentru cine 

însă eu de câte ori mă apropii de tine 
aşa îmi sare inima-n piept 
de parcă aş călca numai pe grenade. 

haideţi, vă rog! 


Haideţi, vă rog! 

Rog toţi oamenii acestei lumi 

Să vină şi să se împrietenească cu mine 

pe facebook, acasă, la masă, în casă; 

Oricum nu va dura prea mult, 

cu cei mai buni şi mai bătrâni dintre voi 

a fost cel mult o clipă. 

Atâtea vise, 
de ne speriam toţi 
în noaptea cu miros de garofiţe 
s-au dus 

si noi ne-am dus, 

uşor 

5 

cât mai uşor 

5 

si la sfârsit 

din tot ce-a fost 
n-a mai rămas 

decât senzaţia aceea de tangaj 
şi numai pentru o lună şi jumătate 

dragostea mea e un tanc 


Dragostea mea e un tanc 
umezind şi înroşind pământul. 

Sub tălpile-i de argint îi pui o mină 

nici gând să oprească 

şi în general i se rupe de tot orizontul 

chit că-ncepe să se-nvârtă-n loc; 

ori când primeşte o grenadă 

înăuntru devine de toată bafta 

se-ncălzeşte, perorează 

iute explodează-n mii de artificii; 

îi mitraliezi apoi tanchiştii, 

unul câte unul, 

degeaba 

unii cad, alţii se târăsc 
şi chiar şi aşa 
pe brânci 

cu maţele scoase pe afară-n curcubeu 
unul măcar si tot reuşeşte 

ca într-o teribilă ştafetă 

s-o predea mai departe: 


înroşind iarba, 

umezind cu lacrimi pământul. 

Dragostea mea e un tanc 
nici măcar în inimă nu-i pot face faţă 
cât despre siguranţă, ce să mai zic 
murim amândoi pe baricade. 

la marginea nopţii 


Iubeşte-mă acum, acum iubeşte-mă! 
când ochii mei în ochii tăi mai caută lumină 
şi gândurile-n cer de rugăciune-ţi pier, 
cum piere stolul risipit la vânătoare 
de un glonte tras 
de însăşi mâna care moare. 

Iubeste-mă acum, iubeste-mă când mori! 
când nu mai pot primi nimic pe o sărutare 
si doar rămâne-n urmă să mă doară, 
cenuşa ei şi-n stingherit alcov 
secretul vieţii care moare. 

Acum iubeste-mă, acum când mori! 
să pot simţi pe trupu-mi viu, 
sărutul tău caustic ca o rană 
şi sila toată a împerecherilor din lume 
prin el apoi s-o pot sorbi amar 
... până mă duc şi eu. 

atâtia ani! atâtia cai! 

9 9 


Atâţia ani! atâţia cai! 
strânsi toti nervoşi, 
la mine-n poartă, 
eu însă numai pot pleca, 
numai pot pleca, 
cu niciunul dintre ei, 
cum o făceam odată. 

Şi falnici în ograda mea, 
îşi muşcă pân' la răni zăbala. 
Toţi tineri, toţi tineri, 
de Dumnezeu m-ar asculta, 
în şeaua lor cum aş urca 
ca altădată, 
ca altădată. 

Acum eu însă doar privesc 

amurgul cum îi călăreşte. 

Lăsându-i morţi în curtea mea, 

în curtea mea, 

în timp ce luna 

creşte, 

creşte. 

extaz şi restul agonie 


acum la-ntoarcere numai ei îi plâng de milă 
nebuna a-nghiţit cât a putut 
din prietenie pofticioasă 
şi pe tot atât din ură 
si-acum molfăie, molfăie... 

rămasă fără dinţi 

inima mea de javră bătrână 

toamnă 


Azi am trecut pe sub coroana unui copac 
intr-atât de înclinat încât pentru o secundă 
mi-a fost frică 

Dar niciodată nu mi s-a întâmplat la fel 

de câte ori m-am aflat în preajma unui om covârşit, 

ori a unuia subordonat vremurilor, 

ori chiar în propria mea companie 

de câte ori am fost temător si las. 

5 5 

as fi vrut să fi fost 

Aş fi vrut să fi fost mai mult decât am reuşit în această viaţă 

şi întotdeauna pentru alţii aş fi vrut, 

nimic pentru sine şi nimic care să vă-nşele 

n-aş fi vrut să am gură şi nici măcar braţe. 

nici măcar umeri nu aş fi vrut 

ca de câte ori plângeţi şi sunteţi trişti 

pe voi ca şi pe mine 

să vă sprijine 

numai inima mea. 




numai noaptea nu... 

Brânduşei 

numai noaptea nu aduce uitare 

în rest toate lucrurile din zi se comportă la fel 

acum înţeleg de ce 

suntem după chipul şi asemănarea domnului 

lângă noi ca şi lângă el 

odihnesc 

doar munţi de uitare. 

poem de mărimea a doi ani 


La Brâznic de-o vară, 

cerul întreg n-a mai vrut să plece, 

săturat de drum, obosit să alerge. 

Capul domol la Mama Tina în poală şi-l lasă, 
stau norii pufoşi şi ca mâţii împrejur visează, 
întinşi cât e ziua şi prispa de lungă. 

Soarele şi el... plictisit ce să facă 
tot privind la "sărăciile astea", 
chipul cu greu prin ogradă şi-ascunde 
şi din raze cântând ca din liră doinind, 
printre flori şi albine 
valsează. 

pagină inexistentă 


Şi dacă azi îmi calcă paşii, pe unde au fost şi ieri, 
Şi-n margini de risipă doar umbra lor salută, 

De ce să mă cutremur şi trist de ce să fiu? 

Şi dacă astăzi cad, cum am tot căzut şi ieri 
Şi printre râpe serbezi, durerea, mă biciuie din nou 
De ce să-mi fie frică si trist de ce să fiu? 

Si dacă toti ceilalţi, cum au făcut si ieri 
Cum nu se poate spune, vor zice despre mine 
De ce să-mi tulbur firea şi trist de ce să fiu? 

Şi dacă singur bând cu noaptea când se-ngână 
în patul meu, acelaşi, mă voi culca iar singur 
De ce să-mi plâng de milă şi trist de ce să fiu? 

Dar dacă gându-mi pleacă spre acelaşi vis mereu, 
Şi-n orizontul lui, eu voi ceda o clipă, 

Atunci să-mi fie frică şi atunci să mă cutremur, 
Atunci să-mi plâng de milă 
Si tulburat si trist 

5 5 

Doar eu să fiu. 

vara asta ca o minută 


"niciodată toamna nu fu mai frumoasă 
sufletului nostru bucuros de moarte" (T. Arghezi) 


lui Clau 


Toamna mea încă nu a sosit 

şi mă-ncăpăţânez să-ntind de vara asta atât cât pot, 

vara asta ... ca o minută, 

până-i sare borşul pe nas 

eu mă prefac că n-o văd (mult nici nu mai are) 

si oricum ceva mai bun la anii mei nu am de făcut. 

Pe plajă băieţi cu trup de Adonis 

au strâns deja şezlongurile şi le-au închis ca pe nişte animale 
în căsuţe de fier, 
iar la Copacabana 

muzica dar si barul si luminile lui au amutit 

5 5 5 

numai marea a mai rămas 
şi zgomotul ei de hrubă, 
plaja întinsă 

sarea din aer si setea din mine 

5 

privind nedumerit. 

Dacă nu m-aş mişca din când în când, 
aruncată de aiurea, 
o privire ar trece prin tot acest peisaj 

ca ochiul unui bezmetic prin picturile unei expoziţii la Balcic 
Ce-i aici? ... nimic. 


50 



numai silueta mea ca un punct, totuna cu nisipul, 

o tuşă fugară puţin îngroşată de vânt 

şi ca un glonţ lumina de sub genele ei 

s-ar îneca obosită de drum 

la două mile distanţă în larg 

undeva, 

în preajma acelor siluete de vapoare aşteptând, 
fiecare cu un gabarit greu de închipuit 
marea încordată şi ea suportând 
în adânc 

plumbul lor greu din pingele. 

E un peisaj dezolant, 

dar nu am voie s-o spun 

poemul acesta nu ar mai suporta şi ar muri 

mai înainte ca ecoul cuvintelor mele să se stingă, 

doar viermele din mine neobosit 

mă mai sileşte să tot dau de lucru vieţii 

si culoare locului, 

şi se-nvârte printre pescăruşii bizari şi cele câteva 
foişoare părăsite de observaţie. 

Salvamarii-s duşi si ei 

mă-nec... S.O.S. ... cât să mai rezist? 

în propria-mi insignifiantă istorie şi asta îmi e deajuns 

aş putea să ridic o mână, chiar dacă e inutil, 

să-ncerc un gest, orice 

totuşi să strig cum am mai facut-o 

să-implor "un nu ştiu ce zeu " 

-despre care am citit într-o carte şi m-a convins, 

atunci - 

orice aş putea face 

cât încă mai sunt ce se cheamă un om 
pe o plajă pustie 
dar n-o fac 

mai precis îmi e destul. 

Ca o prostituată marea mi se-ntinde lascivă la picioare, 
mi le spală şi mi le mângâie cu vălul ei neîntrerupt, 
târându-mă uşor, uşor, 
ca pe o pradă 
spre palatul de cleştar. 

Şi îmi cântă! 

Mie, numai mie ! 

dintre toţi oamenii, numai mie acum! 

E un glas pe care-1 ştiu, 

şi un cânt pe care l-am cântat şi eu 

adesea printre oameni, 

oferind tot ce-am crezut că-i mai greu. 

Adio, vă spun! 
în lumea voastră, acolo, 
dincolo de acest ţărm, 
în oraşele în care toamna darnică 

9 

vă-ncarcă bulevardele cu frunze, 
puteţi de-acum să anunţaţi 
şi anotimpul meu. 

pescăruşul 


(studiu după "Albatrosul" de Baudelaire) 

Stau, beau 
si din nou 

vagabondând, 

în felul meu aproape indecent, 
iubind şi ejaculând 
ca neaua 

peste termocentrale cu amplasament montan 
poeme, 

mă răsucesc ca un pescăruş 

de trei ori peste cap 

urechile de lup mi se dau pe spate, 

ochii îmi devin cheie sol- ard- 

şi în melodia zilei 

rup firele ca din plasa lor 

cazând 

să nimeresc cu fata 

5 

taman în gardul Comunei din Paris 

unde din nou 

de trei ori peste cap 

şi tot aşa 

fără să obosesc, 

mă prefac 

încrezător 


55 



si visător 

în viitorul omenirii. 

Ca întotdeauna, 

ceva tot se mai poate regândi 

ce atâta tevatură, 

şi în ape cunoscute ori necunoscute 
cu noaptea plonjez 
numai şi numai înconjurat de stele 
gata, gata să mă înec. 

Luna si ea, 

tovarăşă si iubită bună 

de cameră şi de celulă (nu?) 
prinsă cum e 

cu inima mea la subţioară 
speriată mă tot strigă 
şi face o figură de toată mila 
palidă şi tremurândă cum e 
să mă implore: 

Manule - Malule 

te "huduie-n exil, jos, toţi batjocoritorii..."* 

la moartea unui prieten 


...zboară Cârmei, zboară! 

Iartă-mă, părinte, 
de-acum tu lângă mine 
să nu mai zăboveşti 
doar spuneţi iute slova 
şi nu îndrăzni să mă priveşti 

Afară însă toamnei 
şi goliciunii ei de jale 
citeşte-i rar din carte 
şi ochii tăi de lacrimi 
să plângă ca-n psaltire 

Şi spune-i toamnei mele 
că din copacul vieţii 
de azi am început 
si eu să alunec 

5 

spre cerul ei de frunze 
lin, lin, lin 

ca un copil nedumerit 
si tăcut 

5 

ca inima-mi 

ce nu mai vrea să bată 

cofetarul 

Magdei 

nu ştiu dacă Dumnezeu are acces la internet, 
şi dacă în câmpul omniprezenţei sale intră şi lumea virtuală, 
dar am un site cu prăjituri şi cu tot felul de delicatese, 
un prieten mi l-a comandat şi pe neaşteptate apoi 
a dispărut. 

Poate a primit un ordin sau o comandă de la El 
din moment ce s-a mutat în cer 
... altfel nu pot să-mi explic. 

Iar dacă tot s-a întâmplat aşa 

să vină şi să adune, bunul Dumnezeu, 

şi ce a mai rămas pe aici 

de i-a fost atât de drag 

cofetarul. 

celor născuţi niciodată 

9 


artistului Octavian Bud care nu a murit niciodată! 

Cei născuţi niciodată 
Nu mai pot pleca dintre noi 
Si ca sfinţii istoviţi fără lacrimi 

5 5 5 

Din pateric privesc rătăcind 
Drumu' spre casă. 

Cei născuţi niciodată 
Sunt demult rămaşi printre noi 
Cum e toamna pe gânduri rămasă 
Când bruma pliveşte 
Grădina de flori. 

Cei născuţi niciodată 

Ard şi beau lângă noi de o viaţă 

Nici fumul nu-i plânge, nici barmanul nu-i cheamă 

Numai cântecul lor ca un câine 

îşi plimbă lanţul 

Prin sufletul nostru... umplându-1 de sânge 

ca să învie 


Un vals neîntrupt şi învierile astea 
şi despre ce să ne vorbească 
dacă nu despre iubire 
despre iubire şi cădere 
despre disperare şi extaz 
despre acum ca şi despre ieri 
oare Isus ştie 

5 

cum e să dansezi cu el 
timp de un an 
ca să învie? 

Tom&Jerry: The Dog House 


Ziua alerga, alerga ca friptă pe coadă alerga 

iar eu stăm prins în inima ei ca un şoarece într-o capcană 

bâltâcâindu-mă cu toată masa ei de sânge 

când la dreapta, când la stânga, ba sus, ba jos 

Dumnezeii ei de nebună şi aprigă 

că de oprit nu se mai oprea 

Eram amândoi ca într-un desen animat dar unul prost, 
cu Tom şi Jerry, 
un rebut la planşetă, 

în care eu ar fi trebuit să inventez repede câte ceva 
si tot nu venea 

5 

tot timpul eu şi tot timpul câte ceva 

ca să pot extrage ceva bun din goneta asta, 

sau cum s-ar spune 

ca să fiu călare pe situaţie nu cum eram acum. 

Desenatorul şi el într-o completă şi absurdă pană de inspiraţie 
un alt papagal- sunt înconjurat numai de incompetenţi 
şi ziua alerga, alerga până-i crăpau fălcile 
de atâta alergătură se şi însera, 

Apoi un buldog negru şi greu în cerul gurii 
venea şi de vie o înghiţea 
si dus eram odată cu ea 

5 

într-un stomach ce se-nvârtea, se-nvârtea 

nebun în jurul unei pofte flămânde 

de zile tinere şi aprige 

şi ca-n centrifuga unei maşini de spălat 

din ce-mi aparţinea nimic nu mai găseam, 

vai şi amar de cazna mea, 

cocolino îmi mai trebuia şi gata eram 

şi ars şi prăjit la etaj. 

Winnetou în Mexic 


lui Winnetou în Mexic, 
el ştie si mă aude, 

y y ' 

acum cu tot gândul de bine alături de el în amintirea faptelor de vitejie 

care au fost şi care vor reveni 


De la timona atâtor corăbii naufragiate 
pe culmea munţilor Kilimanjaro, 

Prietenia a fost 
si rămâne 

5 

un cuvânt, 

cu forţa şi duritatea unui poem de nespus. 

De frica lui munţii cremenea-şi sună, 
iar în jungla de jos, a celor oropsiţi pe pământ, 
animale de temut, cum ar fi leopardul şi leul 
fug ca păsările speriate 

doar, doar ... sub cupola copacilor cu crengi de nisip 
şi-or găsi scăpare. 

Dintre viteji doar cei tari 
îndrăznesc să mai treacă pe aici. 
dintre cei, 

cu banduliera plină de gloanţe, un pancho, 
şi în tolbă având săgeţi cu vârf de argint. 

Dintre cei ce de-o viată-si anină, 

scalpul ticăloşilor de şei 

şi luna sălbatică cu ochi de vermină. 

gustul şi paloarea zilei 


se ia o felie din pâinea zilei 
şi pe ea se întinde bine 
o bucată bună de singurătate 
până când devin una şi aceeaşi 
apoi se mestecă totul încet 
ca să se simtă cât mai bine 
gustul rânced de margarină 
şi timpul să nu se irosească 

alăturat se visează aiurea 
numai cu ochii deschişi: 

5 

o linguriţă de miere. 

boi cu plai 


Ya fi o zi, va fi ca orişicare, 
învins, târât din satul meu de-un car de boi, 
Vor râde pe la garduri neamurile-n ascultare, 
Dar eu nu le voi râde râsul înapoi. 

Va fi o zi, va fi ca orişicare, 

Bătrâna casă va avea un alt stăpân, 
în curte lucrurile-mi scoase la vânzare, 

Din ce-am iubit, la nori, 

Doar fumul drept mă va urma. 

Va fi o zi, va fi o zi ca orişicare 
Cu luna răsfirându-şi genele pe dealuri 
Va plânge singură-n urma mea 
Dar plânsul ei de viu l-am plâns aşişderea 

Si asta nu e doar ruşinea mea. 

singurul poem adevărat 


Singurul poem adevărat e acela 
ce nu se poate scrie deplin 
nici azi, nici mâine, nici poimâine 
un poem care numai rămâne 
înghiţit şi născut doar pe jumătate 
şi care în acelaşi timp 
de oriunde ar fi privit 
e singurul posibil 
Poemul eliberării care se anunţă! 
dă semn. 
o eşarfă 
o renunţare 

y 

şi o zăpăceală 

din care nu-ţi mai revii, 

de câte ori îti vorbeşte 

y y 

simţi cum odată cu el 

y 

ceva în tine moare 

dar şi renaşte definitiv. 
Cum oare să-i rezişti? 

y 

numai 27 de ani... 


Numai 27 de ani 

şi visul american s-a prăbuşit taman la noi 
ca un Boeing cu dosu' înfipt în Balcani, 
în România unde se construiesc 
peste tot, 

numai skyscrapers 
cu 1000 de etaje, 

998 dintre ele 

- toate îngropate-n pământ - 
iar la ultimul etaj, 
la mansardă, 

un popor aşteptând hotărât 
să se sinucidă. 

Undeva, deoparte, 

desigur, cu mult mai sus de turma vulgară, 
proţăpit în balconul ruşinii, 

un boieras de tară - 

9 9 

sade ca un misei si râde de mine: 

9 9 9 

- De ce râzi domnule? îl întreb 

- Ba, pe-a mă-tii! îmi răspunde el 
si iute, iute 

9 7 

fuge-n America să dea mâna cu Trump. 

de mâine vom fi si mai mici 

(Aleppo - 275.000 de oameni fără scăpare) 


De mâine vom fi şi mai mici 
în jurul nostru, 

va creşte totul îngrozitor peste zi 
Umanitatea va scânci 
si ruşinată se va ascunde: 

5 5 

printre morţi! 

colind (16 decembrie 2016, România) 

"CĂDEM CU ACEEAŞI CETATE 

y 

ÎN CARE AM L UPTA T AMÂNDOI!'' 

Ştefan Doru Dăncuş - "întoarcerea poetului risipitor" (2013) 

Azi a învins din nou 

Soarele Roşu al "maicii noastre Rusia" 

y 

şi teroarea profesorilor mei din liceu 

cu tăcerea tatălui 

iarăşi, 

îşi picură negura 
peste zăpada mormintele albe 
care nici măcar nu mai îndrăznesc 
să ne vorbească... 

Albu-i Ler si Albu-i Mort 
... în ţara mea 

Să fiţi iubiţi! 
de Sărbători, vă zic, 
eu sunt asa, 
cum m-aţi dorit mereu: 
bun de nimica... ca şi voi! 

Albu-i Ler si Albu-i Mort 

9 

... în tara mea 

9 

Dărâmate zac 
peste ţarina toată 
coloniile gândirii 
şi ca vrăbiile aleargă, 
risipite, 
profeţiile ei 

"brânză bună în burduf de câine" 

Să aveţi poftă la cină, domniilor voastre 
eu am trăit degeaba: 47 de ani. 

Albu-i Ler si Albu-i Mort 

9 

... în ţara mea 

Şi cu toate că pământu-i încă 
cum era: 

tot aşa de lung şi lat în puterea sa 
eu sunt tot mai singur 
şi sub nicio formă 
nu-i mai pot găsi 
sufletului meu, 

...o biserică. 

Albu-i Ler si Albu-i Mort 

9 

... în tara mea 

9 

Degeaba am acum 
si bani si ce mânca 

9 9 

dacă nu am viată, 

şi degeaba visez că am prieteni 

dacă nu am tară 

9 

unde să mă pot bucura 
de lumina răsărind 
din nobleţea ochilor lor. 

Albu-i Ler si Albu-i Mort 

9 

... în tara mea 

9 


Am sănătate! da, 

dar vă rog, doamnelor şi domnilor, 

nu mă invidiaţi 

pentru că în trupul bolii 

sau în timpul bolii 

aşteptarea e aceeaşi. 

Ce să fac cu ea? 

Albu-i Ler si Albu-i Mort 

9 

... în tara mea 

9 

De Sărbători, vă zic 
mi-am dorit mereu 
tara mea să-mi fie 

9 

deasupra! 

ca un obraz de tânără fată 

împodobit de floare. 

si de voi muri acum mi-e frică 

9 

că voi sta o veşnicie 
în umbra buruienilor păgâne. 

Albu-i Ler si Albu-i Mort 

9 

... în ţara mea 

... "vin colindătorii" 
însă eu le spun să stea. 

...şi mă uit la ei 

şi le plâng de milă: 

fraţii mei orbi nu mai pot vedea 

nici de unde să plece 

dar nici unde să ajungă! 

Albu-i Ler si Albu-i Mort 

9 

... în tara mea 

9 

anunţ: caut si eu câţiva fraţi! 

5 9 9 5 


patriotismului românesc, 21 decembrie 2016, la 27 de ani după.... 


caut şi eu câţiva fraţi! 
nu 300 

că doar nu suntem spartani - azi oricum nimeni nu mai crede în Făt- 
Frumos - 

doi şi îmi sunt de ajuns 

numai atât cât să pot trece şi de anul ăsta,fără băutură şi amfetamine şi 
fără să mă simt,mizerabil şi întru totul lipsit de rost. 

Ajutaţi-mă! 

Vă doresc tuturor: "Sărbători de cumpănă!" 

invitaţie de 1 Decembrie: Spre Pocăinţa Ruşinii 


Fiind român si creştin 

5 5 

sufletu-mi liber tânjeşte 
de două ori într-un an 
să se primenească: 
de Paste si de 1 Decembrie 

5 5 

însă eu, continuu repetent, 

de fiecare dată-n două ceruri, 

repet, repet şi cu făptura şi cu fiinţa mea 

nu ajung 

acolo, unde, 

cu mult mai uşor şi neîndoctrinat 
cu paşi de domniţă alergând 
visul meu culege 
floarea merilor grădinilor de rai. 

...şi eşecul propriu nu îmi este îndeajuns. 

Nici al meu şi nici al celor ce care încă mai sunt vii din generaţia mea. 
Numele nostru, azi, oameni, 

- ca să se ştie- 

5 

nu e, intr-adevăr, 
nici Ogoranu, 
nici Arnăuţoiu, 

nici Gavrilă Mihali-Ştrifundă, Vasile Popşa 
Ilie Zubaşcu, Ion liban, 

Nicolae Pop, Yasile Dunca, 

Leonida Bodiu, Constantin Cenuşă, 

Vasile Motrescu, Col. Vasile Cârlan, 

Grigore Sandu, Vasile Cămăruţă, 

Gavril Vatamaniuc, Ion Vatamaniuc, 

Vladimir Macoveiciuc, Petru Maruseac, 
Silvestru Hazmei, Ion and Gheorghe Chiraş, 
Capt. Alexandru Suciu, Maj. Nicolae Dabija, 
Dr. Iosif Capotă, Dr. Alexandru Dej eu, 

Teodor Şuşman, Ioan Robu, 

Ştefan Popa, Ioan Crişan, 

Leon Abăcioaiei,Sandu Maxim 

Capt. Diamandi Ionescu, Gheorghe Paşca, 

Alexandru Podea, Emil Oniga 

Cornel Deac, Vasile Corduneanu 

Gheorghe Unguraşu, Petre Baciu 

Col. Ion Uţă, Spiru Blănaru 

Aurel Vernichescu, Petru Domăşneanu 

Nicolae Popovici, Gheorghe Ionescu 

Petru Ambruş, Ion Tănase 

Dumitru Isfănuţ (Sfarlogea), Nicolae Doran 

Ion Vuc, Lazăr Caragea, 

Petru Vitan, Victor Lupşa, 

Corneliu Gheorghe-Szavras, Gheorghe Militam 
Capt. Mândrişteanu, Constantin Dan, 

Ion Cândea, Col. Gheorghe Arsenescu, 

Capt. Mihai Brâncuşi, Gheorghe Pele, 

Şerban Secu, Ion Jijie, 

Gen. Ion Carlaonţ, Marin Dumitraşcu, 

Gogu Puiu, Nicolae Ciolacu 
si nici Elisabeta Rizea... 

5 


Slavă Domnului! 
altfel istoria acestui popor 
şi a tuturor minunilor lui 
pe care iată, azi, 

1 Decembrie, 
le celebrăm 

ar fi fost numai şi numai un deşert 
fără niciun semn. 

26 de ani de libertate au fost suficienţi pentru noi. 
Ne-am privit în ochi trădători 
şi ne-a plăcut. 

Acum, aşadar, 
lăsaţi! 

5 

Lăsaţi comuniştii, securiştii, 
neocomuniştii, partinicii, 
toţi îmbogăţiţii prin furt în dauna ţării 
si anarhiştii 

5 5 

să-si cânte 

5 

şi să se bucure de România lor 
pe care le-am oferit-o gratis 
ca pe un lucru lipsit de valoare. 

Iar noi, ceilalţi, 
să ne îndreptăm 
spre Pocăinţa Ruşinii! 

politicienii României de 25 de ani cântă fără să le 
pese: 

Tonul la BANDĂ, vă rog! ... ti la tu la tu la twah* 

Motto: "Sing!! Never mind the words! " 


.de la minutul 1:04 din videoclip: 

https://www.youtube.com/watch7time continue=2&v=0daS SDCT U 

Frumoşi precum cămila, 
bogată-n forme pline 

suntem indubitabil cei mai finuţi... (escroci)... din ţară: 
ti la tu la tu la twah! 


Experţi în vorbe goale, 
cu burta roasă de păcate 

vă lustruim averea ... (ţării)... doar praful să se aleagă: 
ti la tu la tu la twah! 

Stimată doamnă, ţară, 


doriţi un taxi... spre mai bine? 

poftiţi cu noi în cursa... (morţii)... "dormiţi liniştită, băieţii 
vă veghează": 

ti la tu la tu la twah! 


Suntem cu toţii îngeri, 

’puşcăm din zbor loveaua 
dar respectăm pioşi tăcerea, 

n-am mâncat... (usturoi)... gura doar a mir miroase : 
ti la twah! 


Şi tot ce vă aparţine, 
noi ne împărţim ca fraţii 
la urmă tragem linie 

şi tot ce mai rămâne... (cămaşa de pe tine)... 'om vinde încă o dată: 
ti la twah! 


Cu mutre de fecioară, 
sfioşi clipim din gene 
când ne gândim la ţară 


90 






... (adânc cuprinşi de scârbă)... cu inima de piatră: 
Tra la la la la la la! 

Amnezie 1 



oare 

eu 

vorbeam 

cum 

locuiam 

ce 

nu. 

ne 

ajunsesem 

de 

varsta 

Erai 

spuneam 

acolo? 

mulţi 

aveam 

mama 

ceva 

Eram 

ani 

la 

mea 

sau 

intr-o 

in 

ce 

iubita 

numai 

casa 

ea? 

ne 

mea 

priveam 

închiriata 


gandeam 

or 

pânzele 

de 


atunci 

o 

alea 

vacanta 


tu 

ruda 

albe 

sau 


iti 

bănuiesc 

contopindu-se 

era 


mai 

eram 

la 

casa 


aduci 

tanar 

orizont 

ta 


aminte 

ne 

si 

si 



Foto: KOGAN TOBARI, Hot Spring Inn, 1921,Japanese woodblock prinţ 


92 

































Potpuriu poetic la volumul ”Voinicul în piele de javră” 
(2015) 


"Plecă Aftandil şi colindă lumea-n lung şi lat, 
dar nu îl găsi pe viteazul în piele de tigru." 

(Şota Rustaveli, "Viteazul în piele de tigru ") 

Eu sunt omul de stâncă născut nicăieri, 
nu am mulţi fraţi 

9 9 

la vreme de beţie şi de nuntă 

călătorind cum călătoresc zmeii vara, 

fără prea multe cuvinte, 

cariu în lemnul iubirii 

şi inimă-n piele de javră, 

pe obraz mi-a înflorit stigmatul ruşinii 

"mama voastră de comunişti " 

y 

într-o lume născând neîntrerupt valuri 
eu încă sunt pe stradă, 
ogarul lui Dumnezeu, 

"nările mele spre suflarea-Ţi cerească se roagă!" 
taman azi când norii sunt atât de negri 
...numai distanţe. 

Nu am avut prieteni, ştii bine 

mi-am parcurs jumătate din spaţiul singurătăţii 

fără haită, până-n noapte, 

"şi toate se-ntămplă 

sunt extrem de reale" 

of! nu credeam că se poate şi mai singur 

ce aproape vă simt:) 

"Hai s-o facem!" 

(suspansul întotdeauna mă disperă 

niciodată nu am avut răbdare să văd un film cap-coadă) 

ce dezastru provoacă dependenţa 

"Biet animal adulmecându-şi încă pe ape sălaşul, 

scrijelind zi şi noapte în carcasa unui mort. 

De-acum nu-l mai pot minţi ca altădată..." 

S.O.S! animal la apă, 

"voinicul în piele de javră" 

Potpuriu poetic la volumul “suntem cameleoni” (2016) 


"We are like chameleons, 

we take our hue and the colour ofour moral character, 
from those who are around us." 

(John Locke) 


Secunda dintâi ti-o cer, 
emoţiile ne părăsesc 
si inima...a lui si a mea 

5 5 

of! luna mea ca tara mea! 

5 

flămând... în libertate; 

dar iată-mă din nou ...gata de drum 

"Fuck you aii!" 

voi nu v-aţi petrecut cu mine nopţile pe acele înălţimi 

dorind regăsirea, 

sau poate se şi-ntâmplă deja 

si nu mai am mult, 

prietenii ştiu ce zic: 

"vremea bujorilor a trecut " 
toţi cedri se-nclină 
şi moartea nu va stăpâni nimic 

numai pâinea va rămâne să se aşeze mereu, cu grijă, peste poemul 
scris. 

Povesteşte-ne, Speranţă! 

la... patru ani, două ore şi treizeci de minute 

cum singură în deşertul omenesc 

sperând în nimic ce nu se-ntâmplă 
te-ai îngropat în mormânt! 

Azi e ziua neamului meu de zburătoare, 
şi spre înţelepţirea generaţiilor ce vor veni 
nu noi am inventat minciuna: 

"Lawfor the rich people " 
ca o gară străpunsă de vânt 
stăm asa... 

5 

umanitatea sângerează şi ea, 

iar eu simt cum îmbătrânesc dintr-odată: 

"mai bine 

uitarea fără vise, 

mai bine tăcând 

să-mi ascult dumnezeii 

respirând vii lângă somnul meu 

...fără ruşine " 

:suntem cameleoni 

Potpuriu poetic la volumul “Voodoo child” (2017) 


’Cause l'm a Voodoo child, Lord knows I'm a Voodoo child" 

(Jimmy Hendrix - Voodoo Child) 


Am visat că nu mai visam! 

nimic n-a ajutat şi-mi este clar acum: 

gura spurcată mi-am zidit-o cu lut, 

-numai depărtarea ajută motoarelor morţii- 

"deşi gura ne arde, 

deşi inima urlă " 

însă ce-a fost mai greu a trecut, 

un fel de rodii din carne şi sânge împodobite cu pene verzi-galbene de 
struţ 

"Apoi, ca nou, 
dezinfectat, 
de 2500 

sau de 4200 de ori" 

în dudul ţării mele plouă, plouă 

şi am ales puşcăriaşi! 

Tot ce am trăit până la 47 de ani nu a fost viaţă, 
zis-a arhanghelul către mine: 

"De voi găsi în cetatea ta cincizeci de drepţi 
numind cinzeci de martiri căzuţi în temniţele comuniste 
voi cruţa pentru ei toată cetatea 
şi tot locul tău". 

vinul vieţii însă se cere de-acum 


97 



băut în altă parte 

Ierusalime, Ierusalime, cetate a mirilor arşi 
ca într-un final de film mut 
am ajuns unde eram... 

Oh, tulbure speranţă, 

fără acoolul tău aş fi murit de mult 

şi cel mai bun prieten şi singurul care m-a înţeles; 

voi încăleca aşadar din nou norii 

ca-ntr-un somn absolut hipnotizat 

şi câte zile să nu mai petrec şi câte nopţi să nu mai adorm 
printre ruine, cu mâinile asudate? 

Extensia şi transferul meu fragmentat 
"când am fost eu si când a fost el?" 

5 

delatori toti: mama, tata, verii si fraţii mei 

fericit, Robinson Crusoe şi Viaţa Lui, 

ochii mei n-au putut vedea niciodată nimic altceva 

în Antarctica mea. 

şi ca pe-un platan de pick-up 

nomadul în trupul meu cu sila, 

mirosind a mohor proaspăt cosit, 

...chiar în timp ce-ţi vorbeam, a alunecat 

lumea nu s-a bucurat 

Acesta e şi poemul vieţii mele! 

Nu e nimic de viaţa noastră, iată-ne ajunşi şi aici, 
înveşmântaţi în alb şi negru, două păsări de ceaţă 
aşteptând îmbrăţişaţi, aproape dispărând în acest sanatoriu, 
pe această banchiză murdară de zile şi nopţi, 
ca două statui grosier copiate după Rodin 
naufragiate pe mozaicul unui ocean de gheaţă 

cel puţin bătrâneţea...dacă nu şi mai mult: 

voodoo child 

toamnă / 37 
as fi vrut să fi fost / 40 

5 

numai noaptea nu ... / 43 

5 

"Volume de aer" reprezintă seria unor poeme imagi¬ 
nate în copilărie şi pe care în timp le-am rătăcit, uitat 
sau nu le-am scris niciodată. 

Mai târziu însă, ele au revenit sub forma celor 
cuprinse în cartea de faţă. 


Emanuel Pope 

